CELEX: 32019R0413
Language: el
Date: 2019-03-14 00:00:00
Title: Εκτελεστικός κανονισμός (ΕΕ) 2019/413 της Επιτροπής, της 14ης Μαρτίου 2019, για την τροποποίηση του εκτελεστικού κανονισμού (ΕΕ) 2015/1998 όσον αφορά τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας (Κείμενο που παρουσιάζει ενδιαφέρον για τον ΕΟΧ)

15.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 73/98
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/413 ΤΗΣ ΕΠΙΤΡΟΠΗΣ
         της 14ης Μαρτίου 2019
         για την τροποποίηση του εκτελεστικού κανονισμού (ΕΕ) 2015/1998 όσον αφορά τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 272/2009 της Επιτροπής (2) συμπληρώνει τα κοινά πρότυπα για την ασφάλεια της πολιτικής αεροπορίας που προβλέπονται στο παράρτημα του κανονισμού (ΕΚ) αριθ. 300/2008.
                  
               
                     (2)
                  
                  
                     Ο ίδιος κανονισμός (ΕΚ) αριθ. 272/2009 επιφορτίζει την Επιτροπή με την αναγνώριση της ισοδυναμίας των προτύπων ασφάλειας τρίτων χωρών, σύμφωνα με τα κριτήρια που ορίζονται στο μέρος Ε του παραρτήματος του εν λόγω κανονισμού.
                  
               
                     (3)
                  
                  
                     Το παράρτημα του εκτελεστικού κανονισμού (ΕΕ) 2015/1998 (3) παραθέτει τις τρίτες χώρες οι οποίες αναγνωρίζεται ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα.
                  
               
                     (4)
                  
                  
                     Η Επιτροπή έλαβε επιβεβαίωση από το Ηνωμένο Βασίλειο της Μεγάλης Βρετανίας και της Βόρειας Ιρλανδίας ότι, μετά την αποχώρησή του από την Ευρωπαϊκή Ένωση στις 30 Μαρτίου 2019, θα εξακολουθήσει να εφαρμόζει κανονισμούς και πρότυπα ασφάλειας των αερομεταφορών από έκνομες ενέργειες τα οποία είναι ισοδύναμα με τη νομοθεσία της Ένωσης.
                  
               
                     (5)
                  
                  
                     Η Επιτροπή εξακρίβωσε ότι το Ηνωμένο Βασίλειο της Μεγάλης Βρετανίας και της Βόρειας Ιρλανδίας πληροί τα κριτήρια που ορίζονται στο μέρος Ε του παραρτήματος του κανονισμού (ΕΚ) αριθ. 272/2009.
                  
               
                     (6)
                  
                  
                     Η Επιτροπή θέσπισε κατάλληλη διαδικασία με την οποία αναθέτει εκ νέου στα άλλα κράτη μέλη την ευθύνη την οποία φέρει επί του παρόντος το Ηνωμένο Βασίλειο όσον αφορά τον ορισμό αερομεταφορέων, εγκεκριμένων μεταφορικών γραφείων και γνωστών αποστολέων τρίτων χωρών ως ACC3, RA3 και KC3 αντίστοιχα, η δε διαδικασία θα πρέπει να διέπεται από μεταβατικές εκτελεστικές διατάξεις.
                  
               
                     (7)
                  
                  
                     Η Επιτροπή και τα κράτη μέλη αναγνωρίζουν την πολύτιμη συμβολή στη λειτουργία της αλυσίδας ασφαλούς εφοδιασμού της ΕΕ των ACC3, RA3 και KC3 που ορίζονται από τους επικυρωτές αεροπορικής ασφάλειας της ΕΕ που έχουν εγκριθεί από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και λαμβάνουν υπόψη τη δυνατότητα να προβλεφθεί η ανάληψη από τα κράτη μέλη της ευθύνης για την έγκρισή τους από τις 30 Μαρτίου 2019.
                  
               
                     (8)
                  
                  
                     Ο εκτελεστικός κανονισμός (ΕΕ) 2015/1998 θα πρέπει, επομένως, να τροποποιηθεί αναλόγως.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 19 του κανονισμού (ΕΚ) αριθ. 300/2008,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2015/1998 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Άρθρο 3
            Ο παρών κανονισμός εφαρμόζεται από την επομένη της ημερομηνίας κατά την οποία οι Συνθήκες παύουν να ισχύουν ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού σύμφωνα με το άρθρο 50 παράγραφος 3 της Συνθήκης για την Ευρωπαϊκή Ένωση, με την επιφύλαξη ενδεχόμενης συμφωνίας αποχώρησης η οποία έχει συναφθεί σύμφωνα με το άρθρο 50 παράγραφος 2 της Συνθήκης για την Ευρωπαϊκή Ένωση.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Μαρτίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 97 της 9.4.2008, σ. 72.
         
            (2)  Κανονισμός (ΕΚ) αριθ. 272/2009 της Επιτροπής, της 2ας Απριλίου 2009, για τη συμπλήρωση των κοινών βασικών προτύπων ασφάλειας της πολιτικής αεροπορίας από έκνομες ενέργειες που προβλέπονται στο παράρτημα του κανονισμού (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (ΕΕ L 91 της 3.4.2009, σ. 7).
         
            (3)  Εκτελεστικός κανονισμός (ΕΕ) 2015/1998 της Επιτροπής, της 5ης Νοεμβρίου 2015, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 299 της 14.11.2015, σ. 1).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2015/1998 τροποποιείται ως εξής:
            
                        (1)
                     
                     
                        Στο κεφάλαιο 3, το προσάρτημα 3-Β αντικαθίσταται από το ακόλουθο κείμενο:
                        «ΠΡΟΣΑΡΤΗΜΑ 3-B
                        
                        ΑΣΦΑΛΕΙΑ ΑΕΡΟΣΚΑΦΟΥΣ
                        
                           ΤΡΙΤΕΣ ΧΩΡΕΣ, ΚΑΘΩΣ ΚΑΙ ΑΛΛΕΣ ΧΩΡΕΣ ΚΑΙ ΕΔΑΦΗ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΤΩΝ ΟΠΟΙΩΝ ΤΑ ΠΡΟΤΥΠΑ ΑΣΦΑΛΕΙΑΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ ΤΩΝ ΚΟΙΝΩΝ ΒΑΣΙΚΩΝ ΠΡΟΤΥΠΩΝ ΓΙΑ ΤΗΝ ΑΣΦΑΛΕΙΑ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ
                        
                        Όσον αφορά την ασφάλεια αεροσκαφών από έκνομες ενέργειες, οι κάτωθι τρίτες χώρες, καθώς και άλλες χώρες και εδάφη όπου, σύμφωνα με το άρθρο 355 της Συνθήκης για τη λειτουργία της Ευρωπαϊκής Ένωσης, δεν εφαρμόζεται ο τίτλος VI του μέρους τρία της εν λόγω Συνθήκης, έχει αναγνωριστεί ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας:
                        
                                     
                                 
                                 
                                    
                                       Καναδάς
                                    
                                 
                              
                                     
                                 
                                 
                                    
                                       Φερόες Νήσοι, όσον αφορά τον αερολιμένα Vagar
                                    
                                 
                              
                                     
                                 
                                 
                                    
                                       Γροιλανδία, όσον αφορά τον αερολιμένα Kangerlussuaq
                                    
                                 
                              
                                     
                                 
                                 
                                    
                                       Γκέρνζι
                                    
                                 
                              
                                     
                                 
                                 
                                    
                                       Νήσος του Μαν
                                    
                                 
                              
                                     
                                 
                                 
                                    
                                       Τζέρζι
                                    
                                 
                              
                                     
                                 
                                 
                                    
                                       Μαυροβούνιο
                                    
                                 
                              
                                     
                                 
                                 
                                    
                                       Δημοκρατία της Σιγκαπούρης, όσον αφορά τον αερολιμένα Singapore Changi
                                    
                                 
                              
                                     
                                 
                                 
                                    
                                       Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                    
                                 
                              
                                     
                                 
                                 
                                    
                                       Ηνωμένες Πολιτείες της Αμερικής
                                    
                                 
                              Η Επιτροπή ενημερώνει αμέσως τις αρμόδιες αρχές των κρατών μελών εάν διαθέτει πληροφορίες σύμφωνα με τις οποίες τα πρότυπα ασφάλειας που εφαρμόζει η εν λόγω τρίτη χώρα ή άλλη χώρα ή έδαφος και τα οποία έχουν σημαντικό αντίκτυπο στο συνολικό επίπεδο ασφάλειας της πολιτικής αεροπορίας στην Ένωση έχουν παύσει πλέον να είναι ισοδύναμα με τα κοινά βασικά πρότυπα της Ένωσης.
                        Οι αρμόδιες αρχές των κρατών μελών ενημερώνονται πάραυτα όταν η Επιτροπή διαθέτει πληροφορίες για ενέργειες, μεταξύ άλλων για αντισταθμιστικά μέτρα, που επιβεβαιώνουν ότι έχει αποκατασταθεί η ισοδυναμία των σχετικών προτύπων ασφάλειας που εφαρμόζει η υπόψη τρίτη χώρα ή άλλη χώρα ή το υπόψη έδαφος.»·
                     
                  
                        (2)
                     
                     
                        Στο κεφάλαιο 4, το προσάρτημα 4-Β αντικαθίσταται από το ακόλουθο κείμενο:
                        «ΠΡΟΣΑΡΤΗΜΑ 4-B
                        
                        ΕΠΙΒΑΤΕΣ ΚΑΙ ΧΕΙΡΑΠΟΣΚΕΥΕΣ
                        
                           ΤΡΙΤΕΣ ΧΩΡΕΣ, ΚΑΘΩΣ ΚΑΙ ΑΛΛΕΣ ΧΩΡΕΣ ΚΑΙ ΕΔΑΦΗ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΤΩΝ ΟΠΟΙΩΝ ΤΑ ΠΡΟΤΥΠΑ ΑΣΦΑΛΕΙΑΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ ΤΩΝ ΚΟΙΝΩΝ ΒΑΣΙΚΩΝ ΠΡΟΤΥΠΩΝ ΓΙΑ ΤΗΝ ΑΣΦΑΛΕΙΑ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ
                        
                        Όσον αφορά τους επιβάτες και τις χειραποσκευές, οι κάτωθι τρίτες χώρες, καθώς και άλλες χώρες και εδάφη, όπου σύμφωνα με το άρθρο 355 της Συνθήκης για τη λειτουργία της Ευρωπαϊκής Ένωσης, δεν εφαρμόζεται ο τίτλος VI του μέρους τρία της εν λόγω Συνθήκης, έχει αναγνωριστεί ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας:
                        
                                     
                                 
                                 
                                    
                                       Καναδάς
                                    
                                 
                              
                                     
                                 
                                 
                                    
                                       Φερόες Νήσοι, όσον αφορά τον αερολιμένα Vagar
                                    
                                 
                              
                                     
                                 
                                 
                                    
                                       Γροιλανδία, όσον αφορά τον αερολιμένα Kangerlussuaq
                                    
                                 
                              
                                     
                                 
                                 
                                    
                                       Γκέρνζι
                                    
                                 
                              
                                     
                                 
                                 
                                    
                                       Νήσος του Μαν
                                    
                                 
                              
                                     
                                 
                                 
                                    
                                       Τζέρζι
                                    
                                 
                              
                                     
                                 
                                 
                                    
                                       Μαυροβούνιο
                                    
                                 
                              
                                     
                                 
                                 
                                    
                                       Δημοκρατία της Σιγκαπούρης, όσον αφορά τον αερολιμένα Singapore Changi
                                    
                                 
                              
                                     
                                 
                                 
                                    
                                       Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                    
                                 
                              
                                     
                                 
                                 
                                    
                                       Ηνωμένες Πολιτείες της Αμερικής
                                    
                                 
                              Η Επιτροπή ενημερώνει αμέσως τις αρμόδιες αρχές των κρατών μελών εάν διαθέτει πληροφορίες σύμφωνα με τις οποίες τα πρότυπα ασφάλειας που εφαρμόζει η εν λόγω τρίτη χώρα ή άλλη χώρα ή έδαφος και τα οποία έχουν σημαντικό αντίκτυπο στο συνολικό επίπεδο ασφάλειας της πολιτικής αεροπορίας στην Ένωση έχουν παύσει πλέον να είναι ισοδύναμα με τα κοινά βασικά πρότυπα της Ένωσης.
                        Οι αρμόδιες αρχές των κρατών μελών ενημερώνονται πάραυτα όταν η Επιτροπή διαθέτει πληροφορίες για ενέργειες, μεταξύ άλλων για αντισταθμιστικά μέτρα, που επιβεβαιώνουν ότι έχει αποκατασταθεί η ισοδυναμία των σχετικών προτύπων ασφάλειας που εφαρμόζει η υπόψη τρίτη χώρα ή άλλη χώρα ή το υπόψη έδαφος.»·
                     
                  
                        (3)
                     
                     
                        Στο κεφάλαιο 5, το προσάρτημα 5-Α αντικαθίσταται από το ακόλουθο κείμενο:
                        «ΠΡΟΣΑΡΤΗΜΑ 5-A
                        
                        ΠΑΡΑΔΙΔΟΜΕΝΕΣ ΑΠΟΣΚΕΥΕΣ
                        
                           ΤΡΙΤΕΣ ΧΩΡΕΣ, ΚΑΘΩΣ ΚΑΙ ΑΛΛΕΣ ΧΩΡΕΣ ΚΑΙ ΕΔΑΦΗ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΤΩΝ ΟΠΟΙΩΝ ΤΑ ΠΡΟΤΥΠΑ ΑΣΦΑΛΕΙΑΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ ΤΩΝ ΚΟΙΝΩΝ ΒΑΣΙΚΩΝ ΠΡΟΤΥΠΩΝ ΓΙΑ ΤΗΝ ΑΣΦΑΛΕΙΑ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ
                        
                        Όσον αφορά τις παραδιδόμενες αποσκευές, οι κάτωθι τρίτες χώρες, καθώς και άλλες χώρες και εδάφη, όπου σύμφωνα με το άρθρο 355 της Συνθήκης για τη λειτουργία της Ευρωπαϊκής Ένωσης, δεν εφαρμόζεται ο τίτλος VI του μέρους τρία της εν λόγω Συνθήκης, έχει αναγνωριστεί ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας:
                        
                                     
                                 
                                 
                                    
                                       Καναδάς
                                    
                                 
                              
                                     
                                 
                                 
                                    
                                       Φερόες Νήσοι, όσον αφορά τον αερολιμένα Vagar
                                    
                                 
                              
                                     
                                 
                                 
                                    
                                       Γροιλανδία, όσον αφορά τον αερολιμένα Kangerlussuaq
                                    
                                 
                              
                                     
                                 
                                 
                                    
                                       Γκέρνζι
                                    
                                 
                              
                                     
                                 
                                 
                                    
                                       Νήσος του Μαν
                                    
                                 
                              
                                     
                                 
                                 
                                    
                                       Τζέρζι
                                    
                                 
                              
                                     
                                 
                                 
                                    
                                       Μαυροβούνιο
                                    
                                 
                              
                                     
                                 
                                 
                                    
                                       Δημοκρατία της Σιγκαπούρης, όσον αφορά τον αερολιμένα Singapore Changi
                                    
                                 
                              
                                     
                                 
                                 
                                    
                                       Κράτος του Ισραήλ, όσον αφορά τον διεθνή αερολιμένα Ben Gurion
                                    
                                 
                              
                                     
                                 
                                 
                                    
                                       Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                    
                                 
                              
                                     
                                 
                                 
                                    
                                       Ηνωμένες Πολιτείες της Αμερικής
                                    
                                 
                              Η Επιτροπή ενημερώνει πάραυτα τις αρμόδιες αρχές των κρατών μελών εάν διαθέτει πληροφορίες σύμφωνα με τις οποίες τα πρότυπα ασφάλειας που εφαρμόζει η εν λόγω τρίτη χώρα ή άλλη χώρα ή έδαφος και τα οποία έχουν σημαντικό αντίκτυπο στο συνολικό επίπεδο ασφάλειας της πολιτικής αεροπορίας στην Ένωση έχουν παύσει πλέον να είναι ισοδύναμα με τα κοινά βασικά πρότυπα της Ένωσης.
                        Οι αρμόδιες αρχές των κρατών μελών ενημερώνονται πάραυτα όταν η Επιτροπή διαθέτει πληροφορίες για ενέργειες, μεταξύ άλλων για αντισταθμιστικά μέτρα, που επιβεβαιώνουν ότι έχει αποκατασταθεί η ισοδυναμία των σχετικών προτύπων ασφάλειας που εφαρμόζει η υπόψη τρίτη χώρα ή άλλη χώρα ή το υπόψη έδαφος.»·
                     
                  
                        (4)
                     
                     
                        Στο κεφάλαιο 6 προστίθεται το ακόλουθο σημείο 6.8.1.6:
                        
                                    «6.8.1.6
                                 
                                 
                                    Μετά τη γνωστοποίηση από το Ηνωμένο Βασίλειο της Μεγάλης Βρετανίας και της Βόρειας Ιρλανδίας της πρόθεσής του να αποχωρήσει από την Ευρωπαϊκή Ένωση σύμφωνα με το άρθρο 50 της ΣΕΕ, οι ορισμοί ως ACC3 που έχουν εκδοθεί από το εν λόγω κράτος μέλος υπόκεινται στις ακόλουθες διατάξεις:
                                    
                                                α)
                                             
                                             
                                                Η ευθύνη για τους τρέχοντες ορισμούς μεταβιβάζεται στην αρμόδια αρχή του κράτους μέλους που περιλαμβάνεται στο παράρτημα του κανονισμού (ΕΚ) αριθ. 748/2009 της Επιτροπής, όπως τροποποιήθηκε για τους σκοπούς της αποχώρησης του Ηνωμένου Βασιλείου από την Ένωση.
                                             
                                          
                                                β)
                                             
                                             
                                                Η ευθύνη για τους ορισμούς ως ACC3 αερομεταφορέων που δεν περιλαμβάνονται στο παράρτημα του κανονισμού (ΕΚ) αριθ. 748/2009 της Επιτροπής, όπως τροποποιήθηκε, μεταβιβάζεται στην αρμόδια αρχή που προσδιορίζεται στο σημείο 6.8.1.1 στοιχείο γ).
                                             
                                          
                                                γ)
                                             
                                             
                                                Η αρμόδια αρχή του κράτους μέλους που περιγράφεται στα στοιχεία α) και β) μπορεί να συμφωνήσει με την ομόλογη αρχή άλλου κράτους μέλους, ώστε η τελευταία να αναλάβει την ευθύνη για τον ορισμό ενός συγκεκριμένου αερομεταφορέα ως ACC3. Στην περίπτωση αυτή, τα ενδιαφερόμενα κράτη μέλη ενημερώνουν αμέσως την Επιτροπή.
                                             
                                          
                                                δ)
                                             
                                             
                                                Η Επιτροπή θα ενημερώσει την αρμόδια αρχή του Ηνωμένου Βασιλείου σχετικά με τα κράτη μέλη που αναλαμβάνουν την ευθύνη για τους οικείους ορισμούς ως ACC3.
                                             
                                          
                                                ε)
                                             
                                             
                                                Η αρμόδια αρχή του Ηνωμένου Βασιλείου παρέχει στην αρμόδια αρχή του κράτους μέλους προς το οποίο πραγματοποιείται μεταβίβαση της ευθύνης, αντίγραφο των απαραίτητων εγγράφων βάσει των οποίων είχε ορίσει ως ACC3 τους αερομεταφορείς που αναφέρονται στο στοιχείο α). Στα εν λόγω έγγραφα περιλαμβάνονται, τουλάχιστον, η πλήρης έκθεση επικύρωσης, το πρόγραμμα ασφάλειας και, κατά περίπτωση, ο χάρτης πορείας που συμφωνήθηκε με τον σχετικό αερομεταφορέα.
                                             
                                          
                                                στ)
                                             
                                             
                                                Με την προϋπόθεση ότι εκπληρώνονται οι υποχρεώσεις του στοιχείου ε), η μεταβίβαση της ευθύνης για τους ορισμούς ως ACC3 πραγματοποιείται την ημέρα της αποχώρησης του Ηνωμένου Βασιλείου από την Ευρωπαϊκή Ένωση.
                                             
                                          
                                                ζ)
                                             
                                             
                                                Οι ορισμοί ως ACC3 των αερομεταφορέων που δραστηριοποιούνται αποκλειστικά στο Ηνωμένο Βασίλειο διακόπτονται.
                                             
                                          
                                                η)
                                             
                                             
                                                Οι ορισμοί ως ACC3 που έχουν μεταβιβαστεί παραμένουν σε ισχύ έως τη λήξη τους και το κράτος μέλος προς το οποίο πραγματοποιείται μεταβίβαση της ευθύνης αναλαμβάνει τις αρμοδιότητες και τις υποχρεώσεις που περιγράφονται στον παρόντα κανονισμό.
                                             
                                          
                                                θ)
                                             
                                             
                                                Η Επιτροπή θα διευκολύνει τη διοικητική μετάβαση, συμπεριλαμβανομένης της καταχώρισης των πληροφοριών για τον ACC3 στη βάση δεδομένων της Ένωσης σχετικά με την ασφάλεια της αλυσίδας εφοδιασμού.».
                                             
                                          
                              
                  
                        (5)
                     
                     
                        Στο κεφάλαιο 6 προστίθεται το ακόλουθο σημείο 6.8.4.10:
                        
                                    «6.8.4.10
                                 
                                 
                                    Μετά τη γνωστοποίηση από το Ηνωμένο Βασίλειο της Μεγάλης Βρετανίας και της Βόρειας Ιρλανδίας της πρόθεσής του να αποχωρήσει από την Ευρωπαϊκή Ένωση σύμφωνα με το άρθρο 50 της ΣΕΕ, οι ορισμοί ως RA3 και KC3 που έχουν εκδοθεί από το εν λόγω κράτος μέλος υπόκεινται στις ακόλουθες διατάξεις:
                                    
                                                α)
                                             
                                             
                                                Η ευθύνη για τον ορισμό ως RA3 ή KC3 ενός αερομεταφορέα ή ενός φορέα που αποτελείται από υποκατάστημα ή θυγατρική εταιρεία ενός αερομεταφορέα μεταβιβάζεται στην αρμόδια αρχή του κράτους μέλους που προσδιορίζεται στο σημείο 6.8.1.1 του παρόντος κανονισμού.
                                             
                                          
                                                β)
                                             
                                             
                                                Η ευθύνη για τον ορισμό ως RA3 ή KC3 ενός φορέα που δεν συνδέεται άμεσα με αερομεταφορέα μεταβιβάζεται στην αρμόδια αρχή του κράτους μέλους που προσδιορίζεται στο σημείο 6.8.1.1 ως υπεύθυνη για τον εθνικό ή τον κύριο αερομεταφορέα της τρίτης χώρας στην οποία δραστηριοποιείται ο RA3 ή ο KC3.
                                             
                                          
                                                γ)
                                             
                                             
                                                Η ευθύνη για τον ορισμό ως RA3 ή KC3 ενός φορέα που δεν εμπίπτει στο στοιχείο α) ή β) μεταβιβάζεται στην αρμόδια αρχή του κράτους μέλους που προσδιορίζεται στο σημείο 6.8.1.1 ως υπεύθυνη για έναν από τους αερομεταφορείς της Ένωσης που δραστηριοποιούνται από τον αερολιμένα στον οποίο δραστηριοποιείται ο RA3 ή ο KC3, ή από τον αερολιμένα που είναι πλησιέστερος στις εγκαταστάσεις του εν λόγω φορέα.
                                             
                                          
                                                δ)
                                             
                                             
                                                Η αρμόδια αρχή του κράτους μέλους που περιγράφεται στα στοιχεία α) και γ) μπορεί να συμφωνήσει με την ομόλογη αρχή άλλου κράτους μέλους, ώστε η τελευταία να αναλάβει την ευθύνη για τον ορισμό ως RA3 ή KC3 ενός συγκεκριμένου φορέα ή αερομεταφορέα. Στην περίπτωση αυτή, τα ενδιαφερόμενα κράτη μέλη ενημερώνουν πάραυτα την Επιτροπή.
                                             
                                          
                                                ε)
                                             
                                             
                                                Η Επιτροπή θα ενημερώσει την αρμόδια αρχή του Ηνωμένου Βασιλείου σχετικά με τα κράτη μέλη που αναλαμβάνουν την ευθύνη για τους ορισμούς ως RA3 και KC3.
                                             
                                          
                                                στ)
                                             
                                             
                                                Η αρμόδια αρχή του Ηνωμένου Βασιλείου παρέχει στην αρμόδια αρχή του κράτους μέλους προς το οποίο πραγματοποιείται μεταβίβαση της ευθύνης, αντίγραφο των απαραίτητων εγγράφων βάσει των οποίων είχε ορίσει φορέα ή αερομεταφορέα ως RA3 ή KC3. Στα εν λόγω έγγραφα περιλαμβάνονται, τουλάχιστον, η πλήρης έκθεση επικύρωσης και το πρόγραμμα ασφάλειας του σχετικού φορέα ή αερομεταφορέα.
                                             
                                          
                                                ζ)
                                             
                                             
                                                Με την προϋπόθεση ότι εκπληρώνονται οι υποχρεώσεις του στοιχείου στ), η μεταβίβαση της ευθύνης για τους ορισμούς ως RA3 και KC3 πραγματοποιείται την ημέρα της αποχώρησης του Ηνωμένου Βασιλείου από την Ευρωπαϊκή Ένωση.
                                             
                                          
                                                η)
                                             
                                             
                                                Οι ορισμοί ως RA3 και KC3 που έχουν μεταβιβαστεί παραμένουν σε ισχύ έως τη λήξη τους και το κράτος μέλος προς το οποίο πραγματοποιείται μεταβίβαση της ευθύνης αναλαμβάνει τις αρμοδιότητες και τις υποχρεώσεις που περιγράφονται στον παρόντα κανονισμό.
                                             
                                          
                                                θ)
                                             
                                             
                                                Η Επιτροπή θα διευκολύνει τη διοικητική μετάβαση, συμπεριλαμβανομένης της καταχώρισης των πληροφοριών για τον RA3 και τον KC3 στη βάση δεδομένων της Ένωσης σχετικά με την ασφάλεια της αλυσίδας εφοδιασμού.».
                                             
                                          
                              
                  
                        (6)
                     
                     
                        Στο κεφάλαιο 6, το προσάρτημα 6-ΣΤ αντικαθίσταται από το ακόλουθο κείμενο:
                        «ΠΡΟΣΑΡΤΗΜΑ 6-ΣΤ
                        
                        ΦΟΡΤΙΟ ΚΑΙ ΤΑΧΥΔΡΟΜΕΙΟ
                        6-ΣΤi
                        
                           ΤΡΙΤΕΣ ΧΩΡΕΣ, ΚΑΘΩΣ ΚΑΙ ΑΛΛΕΣ ΧΩΡΕΣ ΚΑΙ ΕΔΑΦΗ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΤΩΝ ΟΠΟΙΩΝ ΤΑ ΠΡΟΤΥΠΑ ΑΣΦΑΛΕΙΑΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ ΤΩΝ ΚΟΙΝΩΝ ΒΑΣΙΚΩΝ ΠΡΟΤΥΠΩΝ ΓΙΑ ΤΗΝ ΑΣΦΑΛΕΙΑ ΤΗΣ ΠΟΛΙΤΙΚΗΣ ΑΕΡΟΠΟΡΙΑΣ
                        
                        Όσον αφορά το φορτίο και το ταχυδρομείο, οι κάτωθι τρίτες χώρες έχει αναγνωριστεί ότι εφαρμόζουν πρότυπα ασφάλειας ισοδύναμα με τα κοινά βασικά πρότυπα για την ασφάλεια της πολιτικής αεροπορίας:
                        
                                     
                                 
                                 
                                    
                                       Μαυροβούνιο
                                    
                                 
                              
                                     
                                 
                                 
                                    
                                       Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                    
                                 
                              Η Επιτροπή ενημερώνει πάραυτα τις αρμόδιες αρχές των κρατών μελών εάν διαθέτει πληροφορίες σύμφωνα με τις οποίες τα πρότυπα ασφάλειας που εφαρμόζει η εν λόγω τρίτη χώρα ή άλλη χώρα ή έδαφος και τα οποία έχουν σημαντικό αντίκτυπο στο συνολικό επίπεδο ασφάλειας της πολιτικής αεροπορίας στην Ένωση έχουν παύσει πλέον να είναι ισοδύναμα με τα κοινά βασικά πρότυπα της Ένωσης.
                        Οι αρμόδιες αρχές των κρατών μελών ενημερώνονται πάραυτα όταν η Επιτροπή διαθέτει πληροφορίες για ενέργειες, μεταξύ άλλων για αντισταθμιστικά μέτρα, που επιβεβαιώνουν ότι έχει αποκατασταθεί η ισοδυναμία των σχετικών προτύπων ασφάλειας που εφαρμόζει η υπόψη τρίτη χώρα ή άλλη χώρα ή το υπόψη έδαφος.
                        6-ΣΤii
                        
                           ΤΡΙΤΕΣ ΧΩΡΕΣ, ΚΑΘΩΣ ΚΑΙ ΑΛΛΕΣ ΧΩΡΕΣ ΚΑΙ ΕΔΑΦΗ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΓΙΑ ΤΑ ΟΠΟΙΑ ΔΕΝ ΑΠΑΙΤΕΙΤΑΙ ΚΑΘΟΡΙΣΜΟΣ ACC3 ΚΑΙ ΤΑ ΟΠΟΙΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΤΕΛΕΣΤΙΚΗ ΑΠΟΦΑΣΗ C(2015) 8005 ΤΗΣ ΕΠΙΤΡΟΠΗΣ
                        
                        6- ΣΤiii
                        
                           ΔΡΑΣΤΗΡΙΟΤΗΤΕΣ ΕΠΙΚΥΡΩΣΗΣ ΤΡΙΤΩΝ ΧΩΡΩΝ, ΚΑΘΩΣ ΚΑΙ ΑΛΛΩΝ ΧΩΡΩΝ ΚΑΙ ΕΔΑΦΩΝ ΟΠΟΥ, ΣΥΜΦΩΝΑ ΜΕ ΤΟ ΑΡΘΡΟ 355 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ, ΔΕΝ ΕΦΑΡΜΟΖΕΤΑΙ Ο ΤΙΤΛΟΣ VI ΤΟΥ ΜΕΡΟΥΣ ΤΡΙΑ ΤΗΣ ΕΝ ΛΟΓΩ ΣΥΝΘΗΚΗΣ, ΟΙ ΟΠΟΙΕΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΕΣ ΤΗΣ ΕΠΙΚΥΡΩΣΗΣ ΕΕ ΤΗΣ ΑΕΡΟΠΟΡΙΚΗΣ ΑΣΦΑΛΕΙΑΣ
                        
                        Δεν έχουν εγκριθεί ακόμη διατάξεις.»·
                     
                  
                        (7)
                     
                     
                        Στο κεφάλαιο 11, προστίθενται τα ακόλουθα σημεία 11.6.3.9 και 11.6.3.10:
                        
                                    «11.6.3.9
                                 
                                 
                                    Από την ημερομηνία αποχώρησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση σύμφωνα με το άρθρο 50 της ΣΕΕ, ισχύουν οι ακόλουθες διατάξεις ως προς τους επικυρωτές αεροπορικής ασφάλειας της ΕΕ που έχουν εγκριθεί από το εν λόγω κράτος μέλος για τη διενέργεια επικυρώσεων όσον αφορά τις αεροπορικές γραμμές, τους φορείς εκμετάλλευσης και τους φορείς που υποβάλλουν αίτηση για να οριστούν αντίστοιχα ως ACC3, RA3 και KC3:
                                    
                                                α)
                                             
                                             
                                                δεν αναγνωρίζονται πλέον στην Ένωση·
                                             
                                          
                                                β)
                                             
                                             
                                                οι επικυρώσεις αεροπορικής ασφάλειας της ΕΕ που έχουν πραγματοποιηθεί πριν από την ημερομηνία αποχώρησης του Ηνωμένου Βασιλείου από την Ένωση, συμπεριλαμβανομένων των εκθέσεων επικύρωσης της ΕΕ που εκδόθηκαν πριν από την εν λόγω ημερομηνία, εξακολουθούν να ισχύουν για τον σκοπό του ορισμού των αερομεταφορέων, των φορέων εκμετάλλευσης και των φορέων που έχουν επικυρώσει·
                                             
                                          
                              
                                    11.6.3.10
                                 
                                 
                                    Τα πρόσωπα και οι φορείς που αναφέρονται στο προηγούμενο σημείο μπορούν να ζητήσουν έγκριση ως επικυρωτές αεροπορικής ασφάλειας της ΕΕ από την αρμόδια αρχή κράτους μέλους. Το κράτος μέλος που χορηγεί έγκριση:
                                    
                                                α)
                                             
                                             
                                                λαμβάνει από την αρμόδια αρχή του Ηνωμένου Βασιλείου τα απαραίτητα έγγραφα βάσει των οποίων το φυσικό ή νομικό πρόσωπο είχε εγκριθεί ως επικυρωτής αεροπορικής ασφάλειας της ΕΕ·
                                             
                                          
                                                β)
                                             
                                             
                                                εξακριβώνει ότι ο αιτών πληροί τις απαιτήσεις της Ένωσης που προβλέπονται στο παρόν κεφάλαιο. Εάν η αρμόδια αρχή μείνει ικανοποιημένη, μπορεί να εγκρίνει το πρόσωπο ή τον φορέα ως επικυρωτή αεροπορικής ασφάλειας της ΕΕ για χρονικό διάστημα που δεν υπερβαίνει την έγκριση που είχε χορηγηθεί από την αρμόδια αρχή του Ηνωμένου Βασιλείου·
                                             
                                          
                                                γ)
                                             
                                             
                                                ενημερώνει αμέσως την Επιτροπή η οποία θα μεριμνήσει για την καταχώριση του επικυρωτή αεροπορικής ασφάλειας της ΕΕ στη βάση δεδομένων της Ένωσης σχετικά με την ασφάλεια της αλυσίδας εφοδιασμού.».